62020TO0446(01)_INF
Определение на Общия съд (осми разширен състав) от 14 май 2025 г. —Confédération nationale du Crédit mutuel и др./ЕСП (Предварителни вноски за 2020 г.)
(Дело T‑446/20)
„Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2020 г. — Член 70, параграф 2 от Регламент (ЕС) № 806/2014 — Явно основателна жалба — Ограничаване на действието на определението във времето“
1.
Жалба за отмяна — Жалба срещу решение — Мълчаливо оттегляне на обжалваното решение в хода на производството — Оттегляне, което има последици, равностойни на последиците от отменително съдебно решение — Жалба с отпаднал предмет — Липса на основание за произнасяне
(член 263 ДФЕС)
(вж. т. 20)
2.
Съдебно производство — Петитум на жалбата — Изменение в хода на производството — Решение, с което в хода на производството се изменя обжалваното решение — Промяна на първоначалните искания и основания — Допустимост — Условия
(Процедурен правилник на Общия съд, член 86)
(вж. т. 24—26)
3.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Годишна горна граница на общия размер на индивидуалните вноски в ЕФП, определена на 12,5 % от крайното целево равнище — Приложно поле — Прилагане през първоначалния период
(Регламент на Европейския парламент и на Съвета № 806/2014, член 70, параграф 2, първа и четвърта алинея)
(вж. т. 47)
4.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Годишна горна граница на общия размер на индивидуалните вноски в ЕФП, определена на 12,5 % от крайното целево равнище — Обхват — Ненадхвърляне на тази горна граница от Единния съвет за преструктуриране (ЕСП) — Критерии за преценка — Динамичен подход към крайното целево равнище
(Регламент на Европейския парламент и на Съвета № 806/2014, член 69, параграф 1 и член 70, параграф 2, първа и четвърта алинея)
(вж. т. 48)
Диспозитив
1)
Отменя по отношение на Confédération nationale du Crédit mutuel и останалите жалбоподатели, посочени в приложението, Решение SRB/ES/2022/80 на Единния съвет за преструктуриране (ЕСП) от 7 декември 2022 г. относно предварителните вноски за 2020 г. в Единния фонд за преструктуриране (ЕФП).
2)
Запазва последиците на Решение SRB/ES/2022/80 по отношение на Confédération nationale du Crédit mutuel и останалите жалбоподатели, посочени в приложението, докато ЕСП приеме необходимите мерки за изпълнение на настоящото определение в разумен срок, който не може да надвишава шест месеца, считано от деня на влизането в сила на настоящото определение.
3)
ЕСП понася, наред с направените от него съдебни разноски, и тези на Confédération nationale du Crédit mutuel и останалите жалбоподатели, посочени в приложението.
4)
Европейският парламент, Съветът на Европейския съюз и Европейската комисия понасят направените от тях съдебни разноски.